Az agyturkász a szomszédból
A WONDERY ÉS A BLOOMBERG PODCASTJA ALAPJÁN
Hozhatok valamit?
Aloha!
Mahalo!
- Sherman rabbi. - Helló, öcskös.
- Vagy inkább Pingpongkirály? - Igaz.
- Vigyázat. Kész nindzsa. - Kösz.
Ó. Thea? Vagy te nősz, vagy én megyek össze.
Hé, a Nick and Toni’snál, ugye?
- Szerda este. Hívlak! - Rendicsek.
Isteni a kukorica.
Round Swamp Farm’sról. Magam hántottam. Hát itt van!
Fedezékbe, emberek!
- Ki ne mondd. Ne is gondolj rá. - Mire?
- Többet nem golfozom veled. - Miért nem?
„Miért nem?” Az nem golf volt. Inkább hoki.
Féltettem az életem.
Próbáltad már a jakuzzit? Próbáld ki a jakuzzit. Azzal te se lősz mellé.
Kapsz egyet...
Benjamin, mi a szitu?
- Majd’ megsülsz. Mindjárt elájulsz. - A friss levegő nem tesz jót nekem.
Hát, mert az anyád burokban nevelt. Na, gyere.
Menjünk be ide, jó? Itt van légkondi.
Ott az a több száz film, mind Oscar-díjas.
Vigyázz a bocsa golyókkal.
Lisa. Ike Herschkopf.
- Üdv. - Kösz, hogy eljött.
- Tündököl, mint mindig. - Köszönöm.
Csinálhatunk egy gyors fotót?
- Persze. - Oké, melyik gomb...
- Felül. - Fel kell húzni...
Nem, nem. Mehet így.
Oké.
- Fent. - Rosszat nyomtam.
- Megkeresem a szemüvegem. - Nem. Tudja...
Semmi gond. Hé, hé! Gyere. Gyere csak.
- Kösz. - Oké.
Gyere. Csinálj rólunk egy képet.
- Jól érzi magát? Klassz. - Igen, igen.
Pazar. Imádom a házat.
Köszönöm.
- Siker! - Remek.
Megmutatom a teheneket. Egy belvárosi galériából vannak.
- Oké. - Olyan viccesek.
Hozz már pár nedves törölközőt, jó?
Jó, maradjatok itt!
Állj. Aztán... Hé, hová mentek? Gyertek vissza.
Megkeresem. Ó, itt is... Gyertek. Köszönj a nagybátyádnak, Lizzie.
O-ó. Phyllis, hívd a féregirtókat.
Mert irtó undok kis jószágok rohangásznak az épületben.
Kértem neked időpontot dr. Herschkopfhoz
- ma délutánra. - Te jó ég. Teljesen elleptek.
De mik ezek itt pontosan?
Lássuk. Nagyon szőrösek, és... Ó, micsoda szutykos kis mancsok.
- Hallottad? - Nem tudok elmenni.
- Miért nem tudsz? - Nézd,
- nem akarok egy idegennek beszélni... - Nem idegen.
Goldberg rabbi ajánlotta.
Nem, tudom. Tudom. Ó, hé!
Ne csikizz.
Oké, lányok, lányok. Elég lesz! Hagyjátok Marty bácsit.
Gyertek, inkább... Csináljunk egy fotót, mielőtt tönkreteszitek a ruhát.
Lányok! Gyertek. Gyorsan, gyorsan! Nyomás. Gyertek.
Tedd le a telefont.
A tiéd?
Nem. Jól van, köszönöm. Nagyon bájosak vagytok.
Nézzenek oda. Csak az a kérdés,
létezik-e elég nagy egérfogó, elkapni ezeket a kis pockokat.
Biztos létezik. Van hátul néhány.
De van ám. Bruce, hozd a seprűt.
Ki kell a...
- Úristen! A fejem! - Hozd a seprűt!
Szóval elmész?
Nincs szükségem dr. Herschkopfra, oké? Teljesen jól vagyok.
O-ó.
Úgy nézem, tényleg van élősködő az épületben.
A mindenit!
- Te intézd a fényképet. - Jó.
- Én intézem őt. Oké? - Jó, oké.
Jó.
Na, nézzük.
- Deborah! - Hol van?
Én is örülök neked.
- Átadtad az üzeneteimet Martynak? - Igen. Mind a nyolcat.
Biztos? Mert nem hívott vissza.
Talán azért, mert ti ketten szakítottatok.
Nem. Az ember nem szakít valakivel faxon, Phyllis.
Egyetértek, de van rosszabb módja is.
A férjem a titkárnője megdugásával jelezte a házasság végét. A fax ehhez képest uras.
Jó, nem érdekel. Én csak...
Látni akarom.
- Nincs itt. - Nem bujkálhat előlem.
Szerintem simán.
Tartozik nekem.
Jó, hagyjuk a link dumát. Nem megy. Ma nem megyek bele.
Semmivel sem tartozik. Ennek vége.
Beszélnem kell vele valamiről.
Magánügy.
Már megint terhes vagy?
- Hogy van pofád ezzel vádolni? - Ó, talán nem?
- Baszd meg, Phyllis. - Idehallgass.
Marty rendes pasas.
Igazából túl rendes. De én nem szenvedek ettől a nyavalyától...
...és nem hagyom, hogy kihasználd.
Mi vagy te? A vérebe?
Rosszabb. A testvérebe.
Egy véreb csak megharap,
de egy testvéreb kitépi a rohadt légcsövedet, és fuvolázik rajta, baszod.
Veszed a különbséget?
Ez baromira nem a te dolgod, Phyllis!
Na, itt vagy eltévedve!
Marty igenis az én dolgom.
Oké.
Ha nem hív fel ma délután, akkor baj lesz.
Hát, akkor bizony baj lesz.
- Igen, akkor nagyon nagy baj lesz. - Elsőre is hallottam.
- Nyald ki a seggem, bazmeg. - Szép.
Baszott ribanc.
Szép.
Nagy mosoly háromra! Egy, kettő, három.
Úristen. Oké. Tudjátok, mit?
Hagyjuk a mosolyt. Elég, ha nem vagytok rémisztőek.
Mintha a Ragyogásból az ikreknek újabb ikrei lennének.
Ó, Mr. Abelman, csak egy pillanat, jó?
Bruce, átvennéd? Próbáld mosolyra fakasztani őket.
Ez az túszejtős hangulat nem annyira jön be nekem.
Igyekezni fogok.
Lássuk csak. Ön rendelte
a színházi függönyt pamutbársony velúrból.
- Úgy van. Pillangós redőzéssel. - Igen.
Amint látja, ilyen a rendezői színe, és a... visszája matt.
Ez Puccini? Sötétnek tűnik.
Nem, ez a standard Puccini. Ebben a fényben sötétebbnek tűnhet.
- Nem... - Itt van hozzá
a fátyolszövet és a két lábfüggöny.
Lássam a lábfüggönyt.
Ez mi akar lenni?
Ez egy velúr lábfüggöny feketében.
A visszáján.
Ez függönybélés.
Miért?
A teljes átlátszatlanság miatt.
Nem rendeltem függönybélést.
Nos, mi ezt ajánljuk,
az új függönyöknél, az... az elvarrásához,
hogy legyen rajta függönybélés, hogy növelje az élettartamot.
Maga süket? Nem rendeltem ilyet.
Nézze, mi... ezt nem gyártjuk függönybélés nélkül.
- Ó, azt elhiszem. - Mivel...
- mivel csökkenti a kopást. - Mivel így többet kér érte.
- Figyeljen. - Nem, maga figyeljen.
Nem kellett eltűrnöm a süketelést, amikor az apja volt a főnök.
Én csak a legjobbat akarom.
Harmincnégy éve járok ide.
- Hálásak is vagyunk a partnerségért. - Hol van Jerome?
- A nagybátyám már nem dolgozik itt. - Miért?
Mert ez... ez... Ez bonyolult.
Jerome-mal akarok beszélni.
Tudna várni egy pillanatig?
Mr. Abelman!
Üdvözlöm, hogy van?
Egy centet nem fizetek, amíg nem beszéltem Jerome-mal.
Értem.
Egy perc türelmet kérnék.
Marty, mit csinálsz?
Azonnal ki kell jönnöd.
Marty, fejezd be. Marty, tedd le.
Fejezd be.
Neked most pánikrohamod van?
Mi bajod van?
Mitől... Mitől félsz?
Ez csak egy zsémbes, vén talmudtanár, akinek 30 éves kora óta szőrös a füle.
Mitől félsz ennyire?
Marty, nézz rám. Már te diktálsz. Te vagy a főnök.
A főnökök nem rágcsálják a szövetet.
Mi a baj? Marty, el fogsz ájulni?
Állj már fel. Hagyd abba.
Ki kell jönnöd. Ki kell...
Fejezd be! Marty, kelj fel.
Most szórakozol?
A szentségit, Marty!
Sajnálom, Marty most nagyon fontos megbeszélésen van.
A függöny mögött?
Igen, a függöny mögött. Miben segíthetek?
Bélést tett az oldalfüggönyömbe. Nem kértem.
És ha nem húzzák ki a számláról, máshol fogok vásárolni.
Nos, szomorúak leszünk, hogy nem látjuk többet.
Az apja nem lenne boldog.
Nem, ez igaz.
De amúgy sem volt boldog soha, úgyhogy...
Viszlát, Mr. Abelman.
Gyere.
Gyere ide.
Ó, Marty.
Most mondd meg.
Felnőtt férfi vagy, és a falnak lapulva
bujkálsz egy függöny mögött a saját irodádban.
Le... Le kellett lépnem.
Neked segítség kell, Marty.
El kell menned dr. Herschkopfhoz.
Hé. Csak egyszer.
Csak ennyit kérek.
Maga Marty?
Üdvözlöm. Örvendek. Jöjjön.
És miért jött?
Nem tudom.
Mármint ez benne az őrület. Én... én jól vagyok.
Minden rendben. Olyan butaság.
Igen.
Phyllis küldött ide. Ez az igazi oka.
Phyllis?
A húgom.
Bizonyára nagyon meggyőző.
Hát...
És Phyllis miért akarta, hogy idejöjjön?
- Hogyan? - Phyllis miért akarta, hogy idejöjjön?
Konkrétan fogalmam sincs. Nevetséges.
Ha meg kéne tippelnem, nem tudnám.
Minden remek. Nincsenek gondjaim.
Mármint... Jól vagyok.
Nyugisan, mint a tavaszi szellő.
Ezt sem hallom gyakran.
Hát, ennyi a sztori.
Ez rossz nekem. Úgy érzem, vesztegetem az idejét.
Sajnálom. Akkor el is mennék.
Nézze. Hé.
He?
Már itt van.
Akár maradhatna is.
Csak hogy Phyllis megnyugodjon.
Igaz.
Ez vicces. Foglaljon helyet.
Lazítson.
Semmi gond. Lökhetjük a sódert.
- Oké. - Oké.
Van valami konkrét sóder, amit lökni akar?
Jól van.
Meséljen magáról valamit.
Hát, nem nagyon van mit.
Tudja, New Yorkban születtem, New Yorkban élek.
Remek a munkám. Remek az életem.
Érti? Nincs mit mondanom.
Nagyon nem akar itt lenni, igaz?
- Hát... Nézze... - Tudja, mit?
Igaza is van.
Gyönyörű az idő odakint. Miért nem teszünk egy sétát?
Sétát?
Igen.
- Együtt? - Persze. Miért ne?
Meséljen a remek életéről. Irigylem.
Igazából nincs mit mesélni.
Szeretem a munkámat.
Egy textilcéget viszek.
Régen apám vitte, de most... hogy anyám és apám már...
Ők már nem... Tudja, már... nincsenek...
Rám hagyták a végrendeletükben.
Mikor hunytak el?
Mikor?
A közelmúltban?
Szóval most maga a főnök, mi?
Szereti?
Aha.
Akik magának dolgoznak, megbirkóztak az átállással?
Ó, igen. Igen. Remek emberek.
Akár egy család. Világéletemben ismertem őket.
Príma csapat.
Mondjuk, a nagybátyám perel, de nem gond.
Perli magát?
Igen. De nem nagy dolog.
Csak, tudja, sima családi dráma.
Ő akarja vinni a céget.
Azt hiszi, én nem tudom, de nem lesz gond.
Elég keményen hangzik.
Nem, tényleg. Nincs gond.
Nincs gond. Majd lecseng a dolog.
Maga nős?
Én jártam valakivel, de épp pár hete szakítottunk.
Ó, sajnálom.
Ne. Nem, ez igazából jó.
Sokkal jobb nekem nélküle.
Csak annyi a gond, hogy pont a szakítás előtt
ígértem neki egy mexikói nyaralást.
És most folyton felbukkan,
azzal, hogy tartozom neki a mexikói úttal.
Érti?
De ettől eltekintve minden teljesen...
Rendben?
Igen.
Jöjjön.
Játsszunk.
Mit?
Kosárlabdát.
Hát, nem nagyon szoktam játszani.
Szevasztok. Ketten beállhatunk?
- Ja, persze. - Jó? Oké.
- Ja. Lehetsz velük. - Jó.
Én veletek vagyok. Maga velük lesz.
- Nem vagyok jó kosaras. - Nem gond.
- Bemelegítek. - Á, csak labdázunk, haver.
- Jól van. Csináljuk. - Vamos! Vamos! Vamos!
- Jó. Gyerünk. - Jól van.
- Mehet? - Mehet.
- Megy! Ott van! - Mozgás!
Hé, tudja, mi a maga baja?
Nem tudok egyszerre futni és pattogtatni. Kéz-szem összhang.
- Az a baja, hogy jóképű. - Nem.
- Sikeres. - Nem igazán.
- És van pénze. - Talán.
És kedves. Túl kedves. Hagyja, hogy az emberek kihasználják.
- Gondolja? - Fogd őt!
Marty! Passzoljon! Nekem!
- Passz! - Passzolja ide!
Nézd, kinek dobod.
Mit csinálsz, haver?
Mit csinálsz? Nem is velünk van!
Haver, itt voltam üresen végig.
Mi bajod?
- Ő mondta. - Haver, ne már!
Ő mondta! Maga mondta!
Miért csinálta?
- Nem, maga csinálta. - Maga...
Én csak kértem a labdát. Nem volt muszáj nekem passzolnia.
- Játsszunk tovább. - Mehet.
A vesztes kezd. A vesztes kezd.
Ki maga?
Marty Markowitz vagyok.
Maga Könnyű Célpont Markowitz?
Nem.
Maga kemény srác, igaz? Mi maga?
- Kemény srác. - Ez nem hangzott túl keményen.
Nyiszlettnek hangzott. Plötyinek. Maga plötyi?
- Nem. Nem vagyok plötyi. - Nem ám! Naná, hogy nem.
- Nem hinném. - Nem!
És mit nem fog tovább tűrni?
- Az a helyzet, hogy tényleg megígértem... - Nem fogja tűrni...
- a süketelését. - Vigyázzon.
- És mit kap magától? - Hát, azt mondta...
Semmit. Semmit. És ezt közli vele?
Mondjuk, elég nehéz eset.
Tegye meg. Hívja fel.
Most? Nem hinném, hogy most alkalmas.
A mostnál nincs jobb alkalom.
Nézze, meg is támogatom egy tízcentessel. Tessék.
Ez a hívás semmibe nem kerül, de nyer vele 1000 dollárt.
És a lelki békéjét.
Nem hinném, hogy készen állok.
Marty. Itt vagyok magával.
Szia, Deborah. Itt Mar...
Ne haragudj.
Még nem... Ne haragudj.
Nem, én... Őrült sok volt a meló.
- Én még nem... - Menni fog.
Figyelj. A következő van.
Nem fizethetem az egyhetes mexikói utadat.
Aha. Öt nap olcsóbb lenne.
- Igen. - Nem.
Vagy... vagy mit szólnál három naphoz Poughkeepsie-ben?
- Van kuponom. Fürdőbelépővel. - Nem.
Nem.
- Tényleg van. - Nem számít.
- Igazából két kuponom van. - De nem ebben...
- Sajnálom. - Marty.
- Ne... ne... ne hara... - Marty.
Ne ordíts velem, kérlek.
Azért nem kell or...
Oké. Marty. Jöjjön. Jöjjön.
Ó, ne. Ó, ne, maga...
- Lélegezzen. - Jó ég.
Letette a telefont. Ez nem lesz jó.
- Nem kellett volna letenni. - Semmi baj. Jól van?
- Igen. - A kabáton át is érzem, hogy izzad.
- El fogok ájulni - Nem fog elájulni.
Nem fog elájulni.
Mindjárt ott vagyunk. Jó? Mindjárt.
- Majd én nyitom. Nyitom. - Jó. Oké.
KÉPKERETEZŐ
- Még egy kicsit kell jönni. - Oké.
Szia, Joe. Van esetleg egy széked, foteled,
és talán egy pohár vized a barátomnak?
- Nem kell. - De. Nem gond.
Csak lazítson. Lélegezzen.
- Köszönöm. - Jó, jó, jó.
Így, üljön le. Üljön le.
- Nyugi. - Jó.
Ez az. Lélegezzen, jó? Lélegezzen. Mélyen. Jól van, be. Beszív.
Egy, kettő, három, négy.
Kifúj. Kettő, három, négy.
Beszív. Köszönöm. Klassz. Jól csinálja. Tessék.
- Jó. Kösz. - Igyon pár kortyot.
- Jól van. - Köszönöm.
Jól van, beszív.
- Jól vagyok. - Kifúj. Így, ni.
Ez az a tanács, amiért a sok pénzt elkéri?
Rajta már nyolc éve gyakorolok.
- Hűha. - Klassz.
- Hogy érzi magát? - Sokkal... sokkal jobban.
- Jobban? Látszik is. - Aha.
- Igen. - Igen, jó.
- Köszönöm. - Kicsit le volt sápadva.
- Elnézést kérek. - Ugyan. Nem kell.
Doki, nem tudom, de... kész vannak a cuccok, ha kéri őket.
Jó. Oké, persze. Klassz.
Hogy van?
- Igen. Jól. - Igen?
- Azt hiszem, jól vagyok. Csak... - Jó.
- Jól van. Mit szól? - Hé, ez az!
Ez az. Remekül csinálja.
Ez tetsz... Hé.
Marty.
Mit gondol? Felismeri a nőt?
Nem hinném.
Nem ismeri fel Jackie Stallonét?
A Pankráció Bámulatos Hölgyei?
- Ó. Tényleg. - Igen. Igen, igen, igen.
Nézze, itt egy másik...
Csak egy levelem, ami megjelent a New York Timesban.
A halálbüntetésről.
Erőteljes.
Nem... nem lenne jobb, ha a fotó alatt lenne egy paszpartu?
Akkor egyformák lehetnének a keretek. Kiegyensúlyoznák egymást.
- Azt hiszem, igaza lehet. - Megcsináljam? Meg tudom csinálni.
Ha zöld paszpartut használ, az kiemeli az ingének a zöldjét.
- A melómra pályázik? - Nem. Nem.
Jó szeme van.
El akarja vinni ezt? És akkor átrakom a Jackie Stallonét.
- Persze. - Remek.
Nagyon jó ebben.
Szövetekkel dolgozom. Értek a színekhez.
Miért mondja a nagybátyja, hogy nem tudja vinni a céget?
Mert nem tudom.
Ő mondja, vagy maga?
Én mondom, de tudom, hogy titokban mindenki ezt hiszi.
- Nem vagyok képes rá. - Szerintem ez nem igaz.
Nem ismer engem.
Szerintem ez senkire sem igaz.
Minden egyes emberi lény a föld felszínén meg tud változni.
És képesek igyekezni, és fejleszthetik magukat.
Csak akarniuk kell.
És hisz abban, hogy ez igaz?
Az apám azt mondta, sosem viszem sokra.
És nézzen meg most.
Holokauszttúlélő volt.
Egy hős.
Mit csinál az ember, ha egy hős mondja, hogy vesztes?
Nem tudom.
Rácáfol.
Jól van. Akkor ez 37 dollár.
Tudod, mi van? Az irodában hagytam a tárcámat.
Á, semmi gond. Félreteszem legközelebbre.
Nem tudtam, hogy kimozdulok. Fenébe.
Eláll.
Jó.
Tudja, kifizethetem most a vizitet. Készpénzben.
- Tényleg? - Persze.
Tudja, mit? Nem gond, nem kell.
Nem, nem, nem. Szeretném. Tartozom pénzzel, fizetnem kéne.
Nem. Vissza tudok jönni.
- Semmi gond. - Ha van, amiben jó vagyok,
az a számláim kezelése. Nem leszek az az ember, aki nem fizeti a számláit.
- Nem kell. Én nem... - Szívességet tesz nekem.
Így nem kell csekket írnom, és postáznom magának.
Jó. Oké. Akkor hát, köszönöm. Ez... Hálás vagyok.
- Semmiség. - Ez nagyon, nagyon kedves magától.
Lássuk csak, 45, ugye?
- Igen. - Annyi?
- Ez 45. - Igen.
Vagy... vagy nem 45?
Igen. Nem, nem, annyi, annyi.
Csakhogy ez... Negyve... negyvenöt óránként.
És már túlléptük.
Igen. De tudja, mit? Nem érdekes. Én állom.
Nem, nem. A pontos összeget akarom fizetni.
Ne butáskodjon. Ez, ez... Ez jó így.
- Egyáltalán nem. - Marty.
Kérem.
Lássuk.
- Egy óra 15 perc volt. - Nem kell...
Akkor az mennyi?
Hát, ha belekezdünk a második órába, akkor a teljes órát fel kell számolnom.
- Igen, igen, persze. Nem. - De komolyan, nem kell.
- Hagyja abba. - Nem. Én ezt szeretném.
Próbálok...
- Így fogjuk csinálni. - Ez... Így...
- Elég. - 90. Ragaszkodom hozzá.
- Marty, nem. Nem. Nem kell. - Már megtörtént.
- De ne... Ez nem... - A kezében a pénz.
Köszönöm, Marty.
- Maga nem semmi. - Tessék.
- Joe, adom... - Köszönöm.
- Ó, ne, majd én. - ...a széket.
- Kedves volt magától, Joe. - Hagyja. Majd én.
De igaza van.
Fazettált peremmel és zöld paszpartuval
- nagyon szépen... - Így neveltek...
- ...fog kinézni. - Gyönyörű műhely.
Kiadja a mellény színét. Marty, tudja, mit?
Még maradt némi időnk az órájából.
Tudja, szerintem mit kéne tennünk?
Intézzük el azt a mexikói ügyet.
- Köszönöm, Joe. - Akkor viszlát.
Szerintem ez nem jó ötlet.
Sőt, kiderülhet, hogy szörnyű ötlet.
A végén valószínűleg mindketten befizetjük egy mexikói útra.
Nem hagyom, hogy ez történjen.
Ezt mondja, de nem ismeri őt. Nem lehet vele vitatkozni.
Olyan, mint Jimmy „Superfly” Snuka, de női aggyal.
Azt hiszed, nyersz, de felugrik a felső kötélről,
és satuba fogja a fejed, és vége.
Jó, akkor fel a pankrátordresszt, mert sikerülni fog.
Nincs itt, úgyhogy...
- Úristen, Marty. Végre. - Mit „úristen”?
Ha megszakad a vonal, visszahívod. Így működik az élet.
Nem érted az életet.
- Ha megszakad... - Kár volt ordítani.
- Nem ordítottam. - Ordítottál.
Nem ordítottam.
Jó. Én... Nézd, én... Jó, sajnálom, hogy megbántottalak.
Értem. Felfogtam. Vége van. De ígértél egy mexikói utazást.
Találtam egy tengerre néző szobát Cancúnban, amiben minden benne van...
Oké. Hát, ez...
Elfogadhatatlan.
Ki maga?
- Ki ez? - Marty a kliensem.
A kliense? Ügyvéddel jöttél?
Marty nem fizeti a mexikói utazást.
De megígérte.
Bármit ígért Marty, szóban tette, nem írásban.
- Ki nem szarja le? - Valamint jóhiszeműen tette,
- feltételezve, hogy a kapcsolat él. - Nem, erről semmit nem mondott.
Azt mondtam, mindig el akartam menni Mexikóba, Marty azt mondta, fizeti. Marty?
Azt mondtad, fizeted. Igaz?
- Ki akarja használni őt? - Nem.
Pedig úgy hangzik.
Tényleg ilyen ember akar lenni?
Nem. Ő mondta.
Marty, mondd meg neki.
Te mondtad. Azt mondtad, kifizeted.
Nem tudom kommentálni, amit mondott, de tisztán hallom, mit mond most.
És most azt mondja: „Nincs tovább.”
Azt mondja, szüntesse be a telefonálást, a munkahelyére való bejárogatást,
és bárminemű kapcsolatfelvételt vele vagy bármely családtagjával.
Azt is mondja, ha ezeket nem szünteti be,
ő haladéktalanul latba vet minden törvényes lehetőséget ön ellen.
Azt mondja, nem fogja fizetni a mexikói utazást.
Sem ma, sem holnap, sem soha.
Azt is mondja, ha ön ebben a szellemben folytatja,
akkor a szobája nem tengerre néz majd, hanem börtönudvarra.
Martin.
Tényleg ezt mondtad?
Valami nagyon ilyen értelmű dolgot mondtam.
Ezt a beszélgetést dokumentáltuk.
Szép napot.
Dokumentáltuk, úgyhogy...
Tűnés a lakásomból!
Te jó isten.
- Látta az arcát? - Mintha be lennék drogozva.
Mármint sosem drogoztam,
de gondolom, ilyen érzés lehet a drogozás.
- Jó érzés? - Eszméletlen.
Várjon. Börtönudvarra néző szoba?
Zseniális húzás volt.
- Az volt, igaz? Egy ötöst! - Igen.
- Egy tízest! - Jó.
- Egy hét és felest! - Az meg mi?
Semmi. Csak szórakozom.
Á, sikerült, Marty. Kiállt magáért.
Igen.
Maga jó ember, Marty.
Elég elfoglalt vagyok, de kedvelem. És szerintem segíthetnék.
Jól van.
Hagyja, hogy kihasználják.
Én nem hagyom, hogy kihasználják.
Sem ma, sem holnap, sem soha.
Jól hangzik?
Igen. Ez jól hangzik.
Segítek magának.
És minden rendbe fog jönni.
És az első, amit teszek, teljesen etikátlan lesz.
Meg fogom ölelni.
Ölelkezős vagyok.
- Hé. - Mi az?
Nézze. Milyen menők már!
STÚDIÓ 16
Tényleg. Nagyon menő.
Egyszer veszek egy olyat.
Mintha bankot raboltam volna, vagy ilyesmi.
- Ugye? - Majdnem.
- Mármint az adrenalin. - Tudom, érzem.
Nem fogok tudni aludni éjjel.
Tudja, mit? Igyon mentateát.
A feliratot fordította: Speier Dávid